Palmanova

Palmanova (Palme in't Friulisch) es en Italioansche gemêente in de provinsje Udine in d'ottonome regio Friuli-Venezia Giulia. 't Ligt in't zuudôostn van de regio, ip apeupri 20 kilomèiters van Udine.

Palmanova es surtout gekend deur z'n fortifikoasjes in e bikkans perfekte sterrevorme die gebouwd es ounder de Venetioansche Republieke in 't joar 1593. In 2017 es't, tôope me d'and're Venetioansche vestiengswerkn in de streke, erkend gewist deur den Unesco lyk weirelderfgoed.

Liggienge
Palmanova grenst an de gemêentn Bagnaria Arsa, Bicinicco, Gonars, San Vito al Torre, Santa Maria la Longa, Trivignano Udinese en Visco. By de gemêente ôorn ôok nog de gehuchtn (frazioni) Ialmicco en Sottoselva.


Categorie:Gemêente in Friuli-Venezia Giulia
Categorie:Plekke in Friuli-Venezia Giulia
Categorie:Weirelderfgoed in Itoalië